BDMS บวกเกือบ 5% แรงสุดรอบ 4 เดือน โบรกฯ แนะซื้อเป้า 24.20 บ. ลุ้นไตรมาส 4 ฟื้นตัวเด่น
BDMS บวกเกือบ 5% แรงสุดรอบ 4 เดือน โบรกฯ แนะซื้อเป้า 24.20 บ. ลุ้นไตรมาส 4 ฟื้นตัวเด่น ล่าสุดอยู่ที่ 22.70 บาท บวก 1 บาท หรือ 4.61% มูลค่าซื้อขาย 1.18 พันล้านบาท
BDMS บวกเกือบ 5% แรงสุดรอบ 4 เดือน โบรกฯ แนะซื้อเป้า 24.20 บ. ลุ้นไตรมาส 4 ฟื้นตัวเด่น ล่าสุดอยู่ที่ 22.70 บาท บวก 1 บาท หรือ 4.61% มูลค่าซื้อขาย 1.18 พันล้านบาท
17 พ.ย. 2563

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS  ล่าสุด ณ เวลา 11.20 น. อยู่ที่ 22.70 บาท บวก 1 บาท หรือ 4.61% สูงสุดที่ 23 บาท ต่ำสุดที่ 22.20 บาท ด้วยมูลค่าซื้อขาย 1.18 พันล้านบาท โดยราคาหุ้นปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 22.80 บาท เมื่อวันที่ 10 ก.ค.2563

ทั้งนี้ บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น BDMS ให้ราคาเป้าหมาย 24.20 บาท บริษัทคาดว่ารายได้รวมปี 2563 จะลดลง 17-18% เมื่อเทียบจากปีก่อน ดีขึ้นจากที่บริษัทคาดไว้คราวก่อนว่าจะลดลง 20% เมื่อเทียบจากปีก่อน ทั้งนี้ประมาณการรายได้รวมปี 2563 อยู่ที่ 67,172 ล้านบาท ลดลง 19% เมื่อเทียบจากปีก่อน มองว่ามีความเป็นไปได้
ขณะที่กำไรสุทธิ 9M63 คิดเป็น 80% ของประมาณการกำไรสุทธิปี 2563 ทำให้คงประมาณการกำไรปกติปี 2563 ไว้ที่ 6,061 ล้านบาท ลดลง 30%YoY และคาดว่าธุรกิจจะกลับมาฟื้นตัวในปี 2564
ทั้งนี้ คาดผลประกอบการไตรมาส 4/63 ฟื้นตัวต่อเนื่อง แม้ล่าสุดรายได้เดือน พ.ย. จะยังติดลบอยู่ที่ 10% แต่ติดลบในอัตราที่ลดลงจากเดือน ก.ย. ที่ติดลบอยู่ที่ 21% โดยเริ่มเห็นสัญญาณการฟื้นตัวจากจำนวนผู้ป่วยชาวไทยที่เพิ่มขึ้น รวมถึงชาวต่างชาติที่อาศัยอยู่ในไทย (Expat) ที่เริ่มทยอยกลับมาใช้บริการในโรงพยาบาล ด้านผู้ป่วยชาวต่างชาติเริ่มเดินทางเข้ามารับบริการเช่นกัน แต่จำนวนไม่มาก ขณะที่บริษัทยังมีแผนควบคุมต้นทุนและค่าใช้จ่ายอย่างต่อเนื่อง
ส่วนกำไรสุทธิไตรมาส 3/63 ลดลง 38% เมื่อเทียบจากปีก่อน แต่เพิ่มขึ้น 293% เมื่อเทียบจากไตรมาสก่อน รายได้รวมลดลง เมื่อเทียบจากปีก่อน แต่เพิ่มขึ้นเมื่อเทียบจากไตรมาสก่อน จากจำนวนผู้ป่วยชาวไทยฟื้นตัวเมื่อเทียบจากไตรมาสก่อน จากมาตรการผ่อนคลายล็อกดาวน์ในประเทศ EBITDA Margin ไตรมาส 3/63 อยู่ที่ 24.4% สูงกว่าไตรมาส 3/62 ที่ 23.3%